[{"text_idx": "#000000", "text": "Nu\u0308u\u0308dsest on 100% looduslik ja va\u0308rske kookospalmisuhkur saadaval ka suuremates pakendites, kui 250 g - endiselt koos palmisuhkru heade omaduste, parima maitse ja PARIMA HINNAGA !"}, {"text_idx": "#000001", "text": "Kuna oleme olnud sagedased Kagu-Aasia (eelko\u0303ige Tai ja Indoneesia) ku\u0308lastajad, ja\u0308ime to\u0303ena\u0308oliselt palmisuhkru \u201eso\u0303ltuvusse\u201c tema meeldiva karamellise maitse ja muude paljukiidetud omaduste to\u0303ttu. Taaskord kodumaal, tekkis huvi ka eesti poodidest palmisuhkrut leida \u2013 ja leidsimegi ja tarbisimegi mo\u0303nda aega, aga tundus, et palmisuhkrule kuluv raha oli u\u0308ks suuremaid igakuiseid va\u0308ljaminekuid ning seda mitte sellepa\u0308rast, et me u\u0308lema\u0308a\u0308ra maiad oleksime..."}, {"text_idx": "#000002", "text": "Otsustasime leida vo\u0303imaluse palmisuhkru tellimiseks omatarbeks, paraku nii va\u0308ikeste kogustega ei olnud kellelgi huvi meiega pikemalt suhelda. Seepa\u0308rast olime sunnitud tellima pa\u0308ris suure koguse palmisuhkrut \u2013 arvasime, et kui me ise ko\u0303igest jagu ei saa, ku\u0308ll siis so\u0303brad aitavad. Alustasime palmisuhkru importimisega 2011 aastal, ta\u0308naseks oleme ilmselgelt eesti suurimad palmisuhkru importijad ja hulgimu\u0308u\u0308jad :)"}, {"text_idx": "#000003", "text": "To\u0303ena\u0308oliselt vo\u0303ime vo\u0303tta endale ka enamuse aust palmisuhkru turundamisel ja tutvustamisel Eestis, mille ja\u0308lgedes nu\u0308u\u0308d paljudel lihtne \"so\u0303ita\" on."}, {"text_idx": "#000004", "text": "Ta\u0308naseks oleme leidnud ka uusi maitsvaid ja huvitavaid tooteid samadelt tootjatelt Indoneesiast. Lisaks palmisuhkrule toome ka ku\u0308lmpressitud kookoso\u0303li, ingveri palmisuhkrut, mangostani pulbrit ja tamarindi tooteid. Me la\u0308htume toodete valikul eelko\u0303ige asjaolust \u2013 see peab meile endile VA\u0308GA meeldima ning mo\u0303ningad kasulikud omadused ei teeks ka paha ja tundub, et meil on u\u0308sna hea maitse, sest meie tooteid kiidavad paljud eelko\u0303ige nende maitseomaduste pa\u0308rast."}, {"text_idx": "#000005", "text": "Hind ja kvaliteet \u2013 hinna osas ei ole meile vo\u0303rdset ei Eesis, ega ka la\u0308hiriikides. Kuna hinda mo\u0303jutab ma\u0308rkimisva\u0308a\u0308rselt ka toote pakend, siis meie tooted on pakitud spetsiaalselt meie jaoks tehtud pakenditesse, vo\u0303imalikult lihtsatesse, aga samas piisavalt na\u0308gusatesse ja originaalsetesse, mis sobivad va\u0308ga ha\u0308sti ka kingitusteks."}, {"text_idx": "#000006", "text": "Kvaliteet \u2013 erinevatel andmetel sa\u0308ilivad nii palmisuhkur kui ka kookoso\u0303li 2-3 aastat, aga kuna me oleme ka ise oma toodete aktiivsed kasutajad, siis oleme ta\u0308hele pannud, et mida va\u0308rskem on toode, seda maitsvam. Seeto\u0303ttu me otsustasime, et tellime va\u0308iksemaid koguseid ja sagedamini, et tooted oleksid vo\u0303imalikult va\u0308rsked. Meie po\u0303hitooteid, palmisuhkrut ja kookoso\u0303li hakatakse valmistama sel hetkel, kui me kauba tellime, mitte ei vo\u0303eta seda tolmuselt laoriiulilt. Meie tooteid valmistatakse traditsioonilistel meetoditel ka\u0308sito\u0308o\u0308na, nagu seda on tehtud aastatuhandeid. Palmisuhkur vo\u0303ib olla pisut erineva va\u0308rvuse ja maitsega vastavalt hooajale, millal see on tehtud \u2013 vihmaperioodil on suhkur heledam ja siirupisema maitsega, kuival perioodil tumedam ja karamellise maitsega. Seda maitseerinevust on ku\u0308ll tunda ilmselt ainult suhkrut su\u0308u\u0308es, aga vo\u0303imalik, et me kujutame seda ka ette :)"}, {"text_idx": "#000007", "text": "Kookoso\u0303li valmistamisel on oluline, et ei tootmisprotsess ega ka toode ei oleks pa\u0308ikesevalguse ka\u0308es. Ning parema sa\u0308ilivuse huvides hoitakse seda ka jahedas."}]